Legal Document

Category: 199

Text:
5. ΝΟΜΟΘΕΤ. ΔΙΑΤΑΓΜΑ υπ’ αριθ. 1596 της 7 Ιουλ./7 Αυγ. 1942 (ΦΕΚ Α΄ 199) Περί σωματικής αγωγής της Παντείου Ανωτάτης Σχολής Πολιτικών Επιστημών και Δημοσίων Υπαλλήλων. Εκυρώθη δια της υπ’ αριθ. 318/1946 Πράξ. Υπ. Συμβουλίου. Άρθρ.1.-Ιδρύεται παρά τη Παντείω Ανωτάτη Σχολή Πολιτικών Επιστημών και Δημοσίων Υπαλλήλων Τμήμα Σωματικής Αγωγής σκοπόν έχον την βελτίωσιν της υγείας και την ανάπτυξιν των σωματικών και ψυχικών δυνάμεων και δεξιοτήτων των σπουδαστών και σπουδαστριών αυτής δια της χρησιμοποιήσεως επιστημονικώς ενδεδειγμένων σωματικών ασκήσεων, αγωνισμάτων, παιδιών κλπ. Άρθρ.2.-Την όλην εποπτείαν της σωματικής αγωγής ασκεί τριμελές Συμβούλιον Σωματικής Αγωγής αποτελούμενον εκ δύο καθηγητών της Σχολής οριζομένων υπό του Διοικητικού Συμβουλίου της Σχολής και εκ του Διευθυντού της Σωματικής Αγωγής του Υπουργείου Θρησκευμάτων και Εθνικής Παιδείας, όστις επί πλέον υποχρεούται να εποπτεύη επιστημονικώς και τεχνικώς το προσωπικόν του Τμήματος Σωματικής Αγωγής της Σχολής και να υποβάλλη εκθέσεις προς το Συμβούλιον Σωματικής Αγωγής της Σχολής. Άρθρ.3.-1.Ως χώροι δια την άσκησιν των σπουδαστών και σπουδαστριών της Σχολής χρησιμοποιούνται: α)το υπό ίδρυσιν γυμναστήριον της Σχολής και β)δωρεάν μεν πάντα τα Δημόσια Γυμναστήρια, επί καταβολή δε σχετικής αποζημιώσεως εκ του Ταμείου της Σχολής και αι εγκαταστάσεις των Αγωνιστικών κλπ. Οργανώσεων, ασκούντος του Υπουργείου Θρησκευμάτων και Εθνικής Παιδείας υποχρεωτικήν διαιτησίαν εν περιπτώσει διαφωνίας ως προς την καταβλητέαν αποζημίωσιν. 2.Προς εφοδιασμόν του Τ.Σ.Α. της Σχολής δια των απαραιτήτων γυμναστικών και αγωνιστικών οργάνων και προς συντήρησιν αυτών, καθώς και δι’ έξοδα οργανώσεως αγώνων αναγράφεται κατ’ έτος εν τω προϋπολογισμώ της Σχολής ειδική πίστωσις τη αιτήσει του Συμβουλίου Σωματικής Αγωγής του Τ.Σ.Α. της Σχολής. Άρθρ.4.-1.Το προσωπικόν του Τ.Σ.Α. της Σχολής αποτελείται α)(εκ του Προϊσταμένου του Τμήματος επί βαθμώ και μισθώ Τμηματάρχου α΄ τάξεως ή Διευθυντού β΄ τάξεως), β)εξ ενός καθηγητού της σωματικής αγωγής επί βαθμώ και μισθώ Γραμματέως α΄ ή Εισηγητού ή Τμηματάρχου β΄ ή α΄ τάξεως και γ)(εκ μιας καθηγητρίας της σωματικής αγωγής επί βαθμώ και μισθώ γραμματέως α΄ ή Εισηγητού ή Τμηματάρχου β΄ ή α΄ τάξεως). 2.Εις τας θέσεις του προσωπικού του Τ.Σ.Α. της Σχολής τοποθετούνται επί τω βαθμώ και μισθώ ον κέκτηνται λειτουργοί της σωματικής αγωγής εκ των ευδοκίμως υπηρετούντων εις δημοσίας υπηρεσίας της δικαιοδοσίας του Υπουργείου Θρησκευμάτων και Εθνικής Παιδείας, προαγόμενοι μετά την συμπλήρωσιν πενταετούς ευδοκίμου υπηρεσίας εν εκάστω βαθμώ μέχρι των βαθμών των προβλεπομένων δια της προηγουμένης παραγράφου του παρόντος άρθρου. «3.Αι θέσεις του προσωπικού του Τ.Σ.Α. της Παντείου Ανωτάτης Σχολής Πολιτικών Επιστημών βαρύνουν τον Κρατικόν Προϋπολογισμόν». Η παρ. 3 αντικατεστάθη ως άνω δια του άρθρ. 21 Νόμ. 540/1943. Εκ των άνω θέσεων διετηρήθη μία θέσις Γυμναστού Καθηγητού, μετά την υπ’ αριθ. 59/ 1945 Συντ. Πράξιν, δια της υπ’ αριθ. 355/1945 (ΦΕΚ Α΄ 187) αποφ. Υπουργ. Συμβουλίου. Άρθρ.5.-«1.Το προσωπικόν του Τ.Σ.Α. της Σχολής διορίζεται, προάγεται, μετατίθεται και απολύεται δια Δ/τος του Υπουργού Θρησκευμάτων και Εθνικής Παιδείας, μετά γνώμην του Διοικητικού Συμβουλίου της Σχολής. Η παρ. 1 αντικατεστάθη ως άνω δια του άρθρ. 22 Νόμ. 540/1943. 2.Όριον ηλικίας καθ’ ο αποχωρεί υποχρεωτικώς της υπηρεσίας το προσωπικόν του Τ.Σ.Α. της Σχολής είναι το εκάστοτε ισχύον και δια τους λοιπούς λειτουργούς της σωματικής αγωγής της δικαιοδοσίας του Υπουργείου Θρησκευμάτων και Εθνικής Παιδείας. 3.Το προσωπικόν του Τ.Σ.Α. της Σχολής είναι τακτικοί δημόσιοι Υπάλληλοι υπαγόμενοι εις απάσας τας περί δημοσίων υπαλλήλων κειμένας νομοθετικάς διατάξεις, καθώς επίσης και εις τας διατάξεις του Οργανισμού της Σχολής. 4.Κατά την πρώτην εφαρμογήν του παρόντος Ν.Δ/τος η συμπλήρωσις των θέσεων του προσωπικού του Τ.Σ.Α. της σχολής γίνεται δια Δ/τος του Υπουργείου Θρησκευμάτων και Εθνικής Παιδείας μη απαιτουμένης της γνώμης του Συμβουλίου Σωματικής Αγωγής και της προτάσεως του Διοικητικού Συμβουλίου της Σχολής. Άρθρ.6.-«Τα της οργανώσεως της σωματικής αγωγής της Παντείου Σχολής Π.Ε. καθορίζονται εκάστοτε δι’ Εσωτερικού Κανονισμού, συντασσομένου υπό του Τ.Σ.Α. της Σχολής και εγκρινομένου υπό του Διοικητικού Συμβουλίου της Σχολής». Το άρθρ. 6 αντικατεστάθη ως άνω δια του άρθρ. 23 του Νόμ. 540/43. Σελ. 695 449 Πάντειο Πανεπιστήμιο Κοινωνικών και Πολιτικών Επιστημών 31.Θ.γ.5 Άρθρ.7.-1.Καταργείται η μία εκ των δια του άρθρ. 6 του Α.Ν. 2012/1939 ιδρυθεισών δύο θέσεων Επιθεωρητών του Αθλητισμού, ο δε κατέχων ταύτην μετατίθεται αυτοδικαίως και άνευ ετέρας τινός διατυπώσεως εις την δια της παρ. 1 του άρθρ. 4 του παρόντος Ν.Δ/τος ιδρυομένην θέσιν του προϊσταμένου του Τ.Σ.Α. της Σχολής. 2.Αι λεπτομέρειαι της εφαρμογής του παρόντος Ν.Δ/τος κανονισθήσονται δια Δ/των του Υπουργού Θρησκευμάτων και Εθνικής Παιδείας καταργουμένης ταυτοχρόνως και πάσης ετέρας διατάξεως αντικειμένης προς αυτό, ούτινος η ισχύς άρχεται από της δημοσιεύσεώς του εις την Εφημερίδα της Κυβερνήσεως.